"اوباما د افغانستان په اړه د ستراتیژئ په بدلولو غور کوي"
د نیویارک ټایمز ورځپاڼه لیکی جمهوررئیس اوباما افغانستان ته د عسکرو د ډیر زیاتوالی پر ځای پر مبتادلو لارو چارو غور کوی او مرستیال یې واي
ورځپاڼه لیکي، هغه لارې چارې چی غور پری کیږی، د هغوپه باب داوباما اداره وایی چی په دی کی په صورت عموم هغه ټوله ستراتیژی هم شامله ده چی جمهور رئیس شپږ میاشتی مخکی اعلان کړله. چارواکو وویل چی داستخباراتو دوه نوی رپوټونه هم په دی برخه کی راغلي دي چی دافغانستان او پاکستان په برخه کی ارزیابی وکړی. په ستراتیژۍ باندی نوی کتنه په داسی حال کی تر غور لاندی نیول کیږي چی د جنگ په میدان کی ډیر مهم بدلونونه رامنځ ته کيږي. د جمهور رئیس براک اوباما د خاص ټاکل شوی قوماندان جنرال ستانلي مکرستل همکارانو دا خبره کړی ده چی اوباما غواړي پوه شي هغه ستراتیژي چی د افغانستان لپاره جوړه شوی ده کار ورکوي که نه؟ او ایا اضافي پوځونه به کار ورکړي که نه؟ د مک کرستال په رپوټ کی ویل شوي دي چی اوباما غواړي پوه شي چی د داسی دوام داری جگړی سره څه ډول چال چلند وکړي. نیویارک تایمز لیکي سره ددی چی اوباما ویلي دي چی یو با ثباته افغانستان د امریکا د امنیت لپاره ډیر ارزښت لري. خو دی ددی نه هم اندیښنه لري هسی نه چی امریکا د سریښو په یو ډنډ کی بند پاتی نه شي. ورځپاڼه زیاتوي، چی په دی غونډه کی جو بایدن یو کاملاً متضاده مفکوره لرله. دی ددی په ځای چی د نورو عسکرو دلیږلو خبره وکړي برعکس وویل چی ددی په ځای چی د افغانانو د فاع و شي بهتره داده چی په افغانستان کی د امریکا عسکر لږ شي او پر ځای یی په پاکستان کی د القاعده پرضد د بی پیلوټه الوتکو او نورو ذریعو حملی زیاتی شي. په عین حال کی کوښښ وشي چی د افغاني پوځیانو روزنی ته خاصه پاملرنه و شي. بایدن ویلي دي چی امریکا په افغانستان کی د هرو دیرشو ډالرو په مقابل کی په پاکستان کی یواځی یو ډالر مصروفوي په داسی حال کی چی امریکا ته ډیر خطر له پاکستان نه متوجه دی. ورځپاڼه په مجلس کی د ناست سړي له خولی د نوم له څرگندونی نه پرته لیکي چی ښاغلي اوباما د ښاغلي بایدن ددغه نظر تردید په تیر مارچ کی کړی ؤ او اوس معلومه نه ده چی اوس به ددغه نظر په هکله څه ډول تصمیم نیسی. په دی نژدی وختونو کی امریکایی چارواکي ددی نه راضي ښکاره کیدل چی کومه پالیسي چی پاکستان یی د مخالفینو په وړاندی نیولی ده پرځای کار دی. نیویارک تایمز لیکي چی د شورشیانو پر ضد ستراتیژي هغه وخت کار ورکولی شي چی ته په میدان کی یو قانوني او با اعتباره حکومت ولري. اوس دغه اعتبار ته تاوان رسیدلی دی. ورځپاڼه لیکي چی په اوس وخت کی اوباما باید د افغانستان په هکله چی کومی خبری پخوا کړي دي د خپل نن ورځی پالیسۍ او بحثونو سره هم اهنگ کړي. پخوا تل اوباما دا خبره کول چی مونږته نه دی په کار چی د افغانستان نه سترگی ها خواته واړوو. خو اوس چی دی پخپله د جنگ چلونکی دی نو ده سره ډیر زیات نور چانسونه نشته او ډیر وخت هم نه لري. دا خبری د امریکا پخواني دفاع وزیر ولیام کوهن کړي دي. ښاغلي کوهن ویلي دي هر څومره چی زیات انتظار وباسی هغومره د وضعی بدلون نور به هم د ستونزو سره مخامخ شي.